২৬ জানুয়ারি প্রজাতন্ত্র দিবস, কেন এই দিনটিকেই বেছে নেওয়া হয়েছিল, জানুন ইতিহাস

নয়াদিল্লি: ২৬ জানুয়ারি (26 January) প্রজাতন্ত্র দিবস (Rupublic Day) কেন এই দিনটিকেই বেছে নেওয়া হয়েছিল? প্রতিটি ভারতীয় নাগরিকের (Indian citizen) কাছে এই দিনটি তাৎপর্যপূর্ণ। অত্যন্ত শ্রদ্ধার সঙ্গে সমগ্র দেশ বিশেষ মর্যাদার এই দিনটি পালন করে থাকে।

কুচওয়াজ থেকে শুরু করে জাতির উদ্দেশে ভাষণ, এক ঐতিহ্য বহন করে চলেছে ২৬ জানুয়ারি। রক্তক্ষয়ী সংগ্রামের মধ্যে দিয়ে ভারত স্বাধীনতা অর্জন করেছে। ১৯৪৭ সালের ১৫ আগস্ট স্বাধীনতা (Independence Day) লাভ করে ভারত। এই স্বাধীনতার পেছনে রয়েছে দেশের অসংখ্য মানুষের আত্মবলিদান, রক্তঝরা সংগ্রাম।

আরও পড়ুন: নেতাজিকে জাতির সন্তান ঘোষণার দাবিতে ওড়িশা হাইকোর্টে আবেদন

১৯৩০ সালের ২৬ জানুয়ারি ওই দিনটিকে স্বাধীনতা দিবস বলে ঘোষণা করা হয়। কিন্তু সেটি কার্যকর হয়নি। ১৯৪৭ সালের ১৫ আগস্ট দেশ স্বাধীনতা লাভ করে। কিন্তু সেই সময়ও আমাদের সংবিধান রচিত হয়নি। তার আড়াই বছর পর তৈরি হয়েছিল ভারতের সংবিধান (Constitution of India)।

১৯৫০ সালের ২৬ জানুয়ারি কার্যকর করা হল দেশের সংবিধান। সেই থেকেই ২৬ জানুয়ারিকে প্রজাতন্ত্র দিবস হিসেবে ঘোষণা করা হয়। মহাত্মা গান্ধী ২৬ জানুয়ারির নাম দিয়েছিলেন ‘স্বতন্ত্রতা সংকল্প দিবস’। পণ্ডিত জওহরলাল নেহরুর নেতৃত্বে ১৯২৯ সালের শেষদিকে পূর্ণ স্বরাজ আনার শপথ নেওয়া হয়েছিল। প্রজাতন্ত্র দিবস হিসেবে পালন করার কারণ, সংবিধানের সহযোগিতায় এদিন ভারত গণতান্ত্রিক, প্রজাতান্ত্রিক ও সার্বভৌম রাষ্ট্র হিসেবে আত্মপ্রকাশ করে। পরবর্তী সময় এই দিনটি ভারতের প্রজাতন্ত্র দিবস হিসেবে স্বীকৃতি লাভ করে।

সংবিধান তৈরির অন্যতম ভূমিকা পালন করেন ডাঃ বি আর আম্বেদকর (Dr. B. R. Ambedkar) । তাঁকে সংবিধানের জনক বলা হয়। ১৯৪৭ সালে ২৯ আগস্ট সংবিধানের খসড়া কমিটি তৈরি করা হয়।

ডাঃ বি এন রাও একদিকে ছিলেন সিভিক সার্ভেন্ট, অন্যদিকে সংবিধান বিষয়ক পরামর্শদাতা। তিনিই প্রথম সংবিধানের খসড়া তৈরি করেন।

পৃথিবীর সবচেয়ে বড় ‘সংবিধান’ হল ভারতীয় সংবিধান। ১৯৫০ সালের ২৬ জানুয়ারি দেশের প্রথম রাষ্ট্রপতি রাজেন্দ্র প্রসাদ ভারতের পতাকা উত্তোলন করেন। প্রজাতন্ত্র দিবসের দিনই ভারতের জাতীয় সঙ্গীত হিসেবে বেছে নেওয়া হয় রবীন্দ্রনাথ ঠাকুরের জনগণমন গানটির প্রথম অনুচ্ছেদ।

২০২৫ সাল দীর্ঘ ৭৫ বছরে পারে করে এ বছর ৭৬তম প্রজাতন্ত্র দিবস পালন করবে দেশ। এবারের প্রজাতন্ত্রে থিম স্বর্ণীম ভারত-বিরাসত অউর বিকাশ। এই বছরের প্রধান অতিথি ইন্দোনেশিয়ার রাষ্ট্রপতি প্রাবোও সুবিয়ান্তো জোয়োহাদিকুসুমো।